Esi gatavs?
Tu priecājies, ka tevi sauc Maģiskais Džonsons?
Šķiet, tas rada papildu spiedienu.
Jā.
Dāmas un kungi, jūs viņu pazīstat un mīlat.
Sveiciet spēlētāju ar 32. numuru - Īrvinu Maģisko Džonsonu!
Metiens!
-Maģiskais. Maģiskais. -Maģiskais.
Maģiskais Džonsons - viņam es gribu līdzināties.
Maģiskais Džonsons - cilvēks, mīts, leģenda.
MAĢISKAIS
Maģiskais Džonsons bija piespēļu meistars.
Zibenīgs, iznesīgs un ugunīgs.
Maģiskais spēlēja ar smaidu. Ar prieku.
Visi viņa tuvumā kļuva īpaši.
Viņi ap sevi uzbūra paši savus mītus,
jo viņi bija vienā komandā ar šo mītisko čali.
Kā viņš spēlēja.
Piespēles bez skatīšanās lika domāt, ka viņš ir gaišreģis.
Visi grib piedēvēt nopelnus par izmaiņām NBA Maiklam Džordanam.
Bet spēle mainījās līdz ar Maģisko Džonsonu.
Es biju Čikāgas Bulls līdzjutējs, bet jāteic,
ka Maģiskais Džonsons spēlēja diezgan labi.
KALIFORNIJA ĪMAĢISKAISDŽ
Tur jau viņš nāk! Burvis.
Un jūs zināt, ka mēs esam vislabākie!
BEIDZOT TIC MAĢISKAJAM
Viņš bija visspožākā zvaigzne zvaigžņu galaktikā.
Un Losandželosā tas ir ļoti daudz.
Losandželosā viņš joprojām ir vispopulārākais sportists.
Viņu mīl visa pilsēta. Nav neviena, kam nepatiktu Maģiskais.
Viņš nebija "Maģiskais". Viņš bija Īrvins Džonsons juniors.
Ievērojiet: es teicu "Īrvins" un "Maģiskais".
Tie ir divi dažādi cilvēki.
Maģiskajam patīk publika,
patīk atmosfēra, patīk būt par basketbolistu.
Īrvinam patīk no tā aizbēgt.
Īrvins un Maģiskais ir divi atšķirīgi cilvēki.
Maģiskais vienmēr ir kameru priekšā ar platu smaidu,
smejas, izbauda uzmanību.
Īrvins ir diezgan nepacietīgs un, ziniet,
viņam ļoti patīk diktēt noteikumus.
Jūs viņa dēļ piedzīvojāt īstu elli, vai ne?
Mēs nesaucam viņu par Maģisko. Viņš ir Īrvins un vēl kaut kas.
Īrvinam nepatīk zaudēt. Viņam nepatīk zaudēt nekur.
Kaut vai dambretē...
Īrvins Maģiskais Džonsons netīkoja pēc viegliem panākumiem.
Esmu pārliecināts, ka viņam gandrīz nekas nenāca viegli.
Viss nācis ātri un viegli,
bet to tikpat viegli un ātri var atņemt.
Viņš ir Īrvins.
Es nesaucu viņu par Maģisko,
jo Maģiskais ir tēls, kas spēlēja basketbolu.
Viņš ir kā supervaronis.
Ja tas ir maģiski, tad es tāds esmu.
Džonsons izdara tālo piespēli!
LANSINGA, MIČIGANA
Džonsons laužas pie groza. Iespējams, vislabākais
universitātes komandas basketbolists.
Runā, ka šī bija tava pēdējā spēle universitātes komandā
un tu pamet Mičiganas štata universitāti.
MIČIGANAS ŠTATA UNIVERSITĀTE 1979. GADA 11. MAIJS
Jā.
Es tos pacelšu.
Jā, es gribētu teikt sveiki visiem komandas biedriem.
Un kā iet?
Es gribētu novēlēt labrītu. Karsts rīts.
Un es gribētu teikt...
ka gājis grūti.
Ir...
Es daudz ko esmu pārdzīvojis.
Studenti, sabiedrība -
visi grib zināt, ko es darīšu, bet...
Vai līdzjutēji zaudēs savu zvaigzni
Īrvinu Maģisko Džonsonu?
Ar uzvaras saucieniem vai vilšanās asarām,
bet daudzi domā, ka Džonsons būs pirmais, ko izvēlēsies
šāgada NBA atlasē.
Vislabākās izredzes viņu iegūt ir Lakers vai Bulls.
NBA GATAVA ATLASEI
Nekad neaizmirsīšu, cik visi bija satraukušies par atlasi.
PETS RAILIJS LAKERS TRENERA PALĪGS
Jo mums bija iespēja iegūt Īrvinu Maģisko Džonsonu.
IZLOZE PIRMS NBA ATLASES
Ziniet, 78./79. gada sezonas beigās...
RODS TORNS BULLS ĢENERĀLMENEDŽERIS
...divas komandas lozēja, kura izvēlēsies pirmā.
Lakers un Bulls grasījās mest monētu.
Maģiskā spēles stils iedvesīs jaunu dzīvību
Čikāgas komandā, ja viņš izvēlēsies kļūt par profesionāli.
ĪRVINU MOKA ŠAUBAS
Man nebija daudz laika pārdomām,
bet noteiktais termiņš ir klāt un man...
šodien jāatbild.
ČIKĀGA
Es aprunājos ar Bilu Šārmenu.
Bils bija Lakers ģenerālmenedžeris, un es jautāju Bilam,
vai viņš negribētu mest monētu.
Lai līdzjutēji izšķir,
ko teiksim: ērglis vai raksts.
NBA komisārs Lerijs O'Braiens ir gatavs mest monētu,
un abas komandas gaida pie telefona. Rods Torns no Bulls ir izvēlējies.
Man vienmēr ir paticis raksts.
Līdzjutēji lika izvēlēties ērgli.
Paklausīsimies, ko saka Čikāga.
-Čikāga saka "ērglis". -Čikāga saka "ērglis".
Ņujorkā komisārs meta monētu.
LOSANDŽELOSA
Lakers šis bija tas spēlētājs...
DŽERIJS VESTS LAKERS ĢENERĀLMENEDŽERIS
...kurš mainīs komandas likteni.
Ja cilvēkam dod iesauku "Maģiskais",
ko citu var gaidīt?
Tagad metīsim monētu.
Raksts!
Dažas Lakers lūgšanas ir uzklausītas.
Losandželosai ir pirmtiesības uz Maģisko.
LAKERS PĒKŠŅI LAIMĒJAS. MAĢISKI?
Labi, tātad nākamsezon...
Es... Nu, šodien es atsaukšos uz finansiālām grūtībām.
Es kļūšu par profesionāli.
Pulkstenis ir precīzi 12.00.
1979. GADA 25. JŪNIJS
Atlase ir oficiāli sākusies. Sveicu visus līdzjutējus,
kas palīdzēs sekmīgi īstenot šo atlasi.
1. - LOSANDŽELOSA DŽONSONS ĪRVINS
Pirmie izvēlas Losandželosas Lakers.
Losandželosas Lakers izvēlas Īrvinu Maģisko Džonsonu,
Mičiganas štata universitāte, 1,83 m, 90 kg.
Īrvinu Maģisko Džonsonu no Mičiganas štata universitātes
izraudzījusies Losandželosas Lakers.
Viņš bija pirmais, kuru izvēlējās Nacionālās basketbola asociācijas atlasē.
Es esmu Īrvins Maģiskais Džonsons,
Bet es piedzimu kā Īrvins Džonsons juniors.
LOSANDŽELOSA 1979. GADS
Kad Lakers mani izvēlējās un es Losandželosā izkāpu no lidmašīnas,
ak žēlīgā debess!
Man bija jāpierāda, ka es varu spēlēt NBA
un vadīt Lakers.
Es ļoti, ļoti negribēju, ka viņš brauc.
Viņam bija 19 gadu.
KRISTĪNE DŽONSONE MĀTE
Viņš pirmo reizi būs prom no mājām, prom no ģimenes.
Es nezināju, kas ar manu mazulīti notiks.
Lakers varēja izvēlēties pirmie un paņēma Īrvinu Maģisko Džonsonu.
Ļoti aizraujošs jauneklis.
Patīkams cilvēks.
Viņš sapurina visu Dienvidkaliforniju.
Redzat šo mēslu? Tas man ir asinīs.
Ja es būtu Supermens, šis būtu mans "S" uz krūtīm.
Bet es neesmu Supermens, esmu Snūpermens...
SNŪPS DOGS LAKERS SUPERFANS
...un tas ir mans simbols.
Laker banda.
Pirmoreiz par Maģisko dzirdēju 1978. gadā,
kad viņš spēlēja koledžā.
Un tad nākamajā, 1979. gadā.
Kad Lakers ieguva Maģisko Džonsonu, sajūsma būtu pārāk atturīgs vārds.
Te nu mēs esam.
LOSANDŽELOSA IZBAUDA PIRMO MAĢISKO MIRKLI
Atceros, kad viņš ieradās,
jau runāja, ka Īrvins Maģiskais Džonsons atnāks
uz Vasaras līgas spēli.
Es braucu uz spēli un jautāju mūsu trenerim,
cik skatītāju viņiem parasti ir.
Viņš atbildēja: "Nu, tikai kādi 100 vai 200 vienā spēlē."
Stadions ir pilns, 2500-3000 cilvēku, tikai stāvvietas.
Losandželosas pūlis, un viņš iet.
Viņam seko simtiem bērnu.
Bija jūtams, ka notiks kaut kas atšķirīgs.
Tas virmoja gaisā.
Es noteikti būšu gatavs,
īpaši, ja līdzjutēji būs tik jauki kā šovakar.
Līdzjutēji, jūs te būsiet?
Kūpera intervija. Pirmais dubls.
Piedodiet.
MAIKLS KŪPERS LAKERS AIZSARGS
Maikls Kūpers. Losandželosas Lakers. Saukts "Dārks Geibls".
Saukts "Izolēšanas meistars". Saukts "Plikais".
Mēs sēžam ģērbtuvē, un viņš vēl nav atnācis.
Tā nu mēs tur sēžam.
Sākās mans otrais gads Lakers sastāvā.
Es sapratu: kaut kas notiek.
Mēs zinājām, ka Maģiskais ir autostāvvietā...
KARĪMS ABDULDŽABĀRS LAKERS CENTRS
...jo mēs dzirdējām viņa bumboksu.
Es biju atvedis no Lansingas milzīgu bumboksu.
Es tolaik pastāvīgi spēlēju Parliament-Funkadelics.
Viņa mīļākā grupa bija Parliament-Funkadelics.
Bet Karīmam patika klusa mūzika.
Mēs dzirdējām mūziku, un pēkšņi viņš ienāca.
Lukturītis
Karīms ir kluss cilvēks, tāpēc... Mazrunīgs.
Viņš paskatījās uz mani un teica: "Pirmgadniek, izslēdz to nolādēto kasti!"
Viņš pienāca un iepazinās ar visiem.
Teica: "Sveiki, esmu Maģiskais." Nevis "Īrvins Maģiskais", bet "Maģiskais".
Es teicu: Maģiskais, esmu Kūps. Kā iet?
Es teicu: laipni lūdzam NBA, mūdzi.
THE FORUM INGLVUDA, KALIFORNIJA
LOSANDŽELOSAS LAKERS MĀJVIETA
Laikā, kad Lakers izvēlējās Maģisko...
KAS NOTICIS NBA?
...NBA netika uzskatīta par īpaši prestižu līgu.
Tas bija tāds ģimenes kantoris.
Naudas tolaik nebija daudz.
NBA APSPRIEŽ NAUDAS GRŪTĪBAS
Nacionālā basketbola asociācija 33. sezonā nokļuvusi grūtībās.
Skatītāju skaits samazinās, televīzijas reitingi krīt.
Izskatās, ka līdzjutēju interese zūd.
1979. gada oktobrī NBA bija nožēlojamā stāvoklī.
MAIKLS VILBONS ESPN ŽURNĀLISTS
Uzskatīja, ka NBA ir pārāk daudz narkotiku un melno...
IERAKSTS
...spēles translēja ierakstā ar laika nobīdi.
Atceros, ka vēlu vakaros skatījos spēļu atkārtojumus.
ARSENIO HOLS DRAUGS UN KOMIĶIS
Brīdināju mājiniekus: nesakiet rezultātu,
neko nestāstiet par spēli.
Basketbols nebija gana populārs, lai to rādītu labākajā laikā.
Mēs runājam ar NBA komisāru Leriju O'Braienu.
Kādu jūs redzat NBA nākotni?
Kad runājām pērn, jums bija daudz problēmu.
Godīgi sakot, esmu sašutis, ka tik bieži par to jādzird un jālasa.
Līga zaudēja ne tikai naudu, bet arī skatītāju interesi.
DŽIMS HILLS KCBS SPORTA ŽURNĀLISTS
Neveiksmīga nedēļa Nacionālajai basketbola asociācijai.
Ziniet, tā bija iesaukta par kaušļu līgu.
Vardarbība Nacionālajā basketbola asociācijā
vēršas plašumā.
Tolaik NBA spēlētājiem ļāva kauties. Jūs zināt?
SEMJUELS DŽEKSONS DRAUGS UN AKTIERIS
Tiklīdz kaut kas gadījās, spēlētāji kāvās.
Nacionālā basketbola asociācija uz laiku noraidījusi Lakers uzbrucēju
Kermitu Vašingtonu.
Atceros, kad Kermits Vašingtons Forum iesita Rūdijam Tomjanovičam.
Salauza viņam žokli. Zemāk vairs nebija, kur krist.
VARDARBĪBA NBA
Tas atbaida daudzus baltos klātienes skatītājus. Saprotat?
Kāpēc?
Domāju, ka pastāv konflikts starp baltajiem un melnajiem,
un man nepatīk basketbolā redzēt tikai melnos spēlētājus.
Amerikā balto bija 65-70 %.
STĪVENS SMITS ESPN ŽURNĀLISTS
Ļaudis nevēlējās to ielaist savās viesistabās.
LABĀK PAMETĪŠU NBA
Un baumoja, ka dažas komandas ir pat gatavas izstāties.
Cīņa par izdzīvošanu.
Vai mēs izdzīvosim vēl vienu gadu? Vai izdzīvosim vēl vienu nedēļu?
Losandželosas Lakers rindās spēli sāk...
Komandu Lakers tolaik neuzskatīja par čempioniem.
Viņus uzskatīja par pretendentiem.
Vests. Vests viens pats. Skat, kā tuvojas Rasels.
Lieliski nospēlē Rasels!
LAKERS KLUSĀM DZIEST
Atceros savu pirmo gadu Losandželosā.
Par Lakers rakstīja avīzes pēdējā lapā. Pēdējā lapā.
BASKETBOLA SEMINĀRS AICINĀM VISUS!
Mēs kāpām mašīnu kravas kastēs
un ar mikrofonu rokā apbraukājām apkaimes.
"Nāciet uz Lakers spēlēm! Nāciet uz Lakers spēlēm!"
Kopš 1960. gada komandu Lakers sešas reizes pēc kārtas bija sakāvis
Bils Rasels un Celtics.
CELTICS ATKAL SAGRAUJ LAKERS, GŪSTOT 11. NBA TITULU
Finālā mēs zaudējām bieži. Esmu spēlējis deviņos finālos.
Mēs uzvarējām vienu reizi no deviņām,
un, iespējams, tā bija briesmīgākā sajūta manā mūžā.
Patiesībā... es gribēju pamest basketbolu.
PIEMĒSLOJIET LAKERS EZERU
Mums nebija komandas, kas spētu uzvarēt.
Ziniet, mums bija laba komanda. Es spēlēju ļoti labi.
Biju visvērtīgākais spēlētājs, bet nespējām cīnīties
par čempiona titulu, jo nebija īsto spēlētāju.
LAKERS TRENIŅNOMETNE 1979. GADS
Vai Maģiskais Džonsons ir tavs mīļākais basketbolists?
Nekādu maģiju neredzu.
Nē.
Viens no daudzajiem jautājumiem
Lakers fotosesijā Forum arēnā
pirms došanās uz treniņnometni Pālmspringsā.
Ar 79./80. gada sezonu viņi saista lielas cerības.
Kad kā pirmgadnieks aizbraucu uz treniņnometni,
es tur nokļuvu... Sākumā ļoti uztraucos.
Maģiskais, tu runā par iepazīšanos
un pielāgošanos.
Kam vajag pielāgoties visvairāk?
Es domāju... Ziniet, ir tik daudz dažādu...
saspēļu, daudz dažādu uzbrukuma kombināciju.
Aizsardzībā jācenšas segt savu spēlētāju
un apgūt kavēšanas paņēmienus. Es...
Kad viņš ieradās komandā, bija neliela rīvēšanās
starp Maģisko Džonsonu un pārējiem.
Kurš būs komandas līderis? Vai tas būs Karīms?
Vai tas būs Maģiskais?
NBA pirmgadnieki tradicionāli tiek apcelti.
Vecākie spēlētāji izmanto cietsirdīgas un neparastas metodes pret pirmgadniekiem.
Karīms teica: "Hei, gribu, lai Īrvins Džonsons ir mans pirmgadnieks."
Es teicu: ā, labi. Ziniet, es saku:
tevis dēļ darīšu visu. Tu esi leģenda. Tu esi labākais NBA spēlētājs.
Septiņos pusastoņos no rīta man vajadzēja nogādāt pie viņa durvīm avīzi.
Ja treniņā bija pārtraukums,
viņam uzreiz vajadzēja divus ūdeņus un divus Gatorade un noteikti aukstus.
Es biju ar mieru.
Norms Niksons pasauca mani maliņā.
"Vecīt, izturies pašpārliecinātāk. Atslābsti mazdrusciņ."
Viņš bija mērķis, ziniet. Tāpēc viņam bija jāpiesargās.
Tātad mums notiek treniņš.
Es atbloķēju Ronu Būnu.
Pēkšņi es paskatos augšup uz stīpu un bumbu,
un viņš man stipri iesit pa pakausi.
Viņš tikai pasmaida.
Ronijs Būns ir kara zirgs.
Diez vai kādreiz mūžā izlaidis kādu spēli.
Rons bija veterāns.
POLS VESTHEDS LAKERS GALVENAIS TRENERIS
Sīksts vecis. Paskatās un jautā: "Ko es izdarīju?"
Es mīlu viņu kā cilvēku.
Kā basketbolists? Gatavais mūdzis, vecīt.
Rons nevienam nepiekāpās.
Un droši vien gribēja parādīt pirmgadniekam, ka...
Ziniet, "es te spēlēju 12 gadus, tāpēc nelecies ar mani".
Nākamajā reizē viņš atbloķē mani.
Rons Būns?
Redzēsim, ko tu spēj.
Tu domā, ka jūs esat izvēlējušies nepareizo?
Labi. Es tev kaut ko parādīšu.
Es pieskrēju, cik ātri varēju, un iesitu viņam no visa spēka.
Viņam nevajadzēja modināt snaudošo lāci, skaidrs?
Viņš mani pamodināja.
Tā nu pienāk Džerijs Vests.
Pavelk mani maliņā un saka: "Maģiskais, man tas patīk."
Es jautāju: tu gribi, lai basketbolu spēlē Īrvins Džonsons,
vai tu gribi, lai basketbolu spēlē Maģiskais Džonsons?
Teicu: es gribētu redzēt, ka basketbolu spēlē Maģiskais Džonsons.
LANSINGA, MIČIGANA
Ziniet, ja izaudz tādā mazpilsētā kā Lansinga Mičiganā...
Es jums ko teikšu.
Neviens nebija dzirdējis par Īrvinu Džonsonu.
Ziniet, kas ir Īrvins Džonsons?
Ja cilvēks ir no Lansingas... Viņam sevi jāpierāda.
Ja reiz tu esi tik labs, tad tev jāiet un jāpierāda,
ka mazais puika no Lansingas Mičiganā ir spējīgs.
Saprotat?
Lansinga ir strādnieku pilsēta.
Iedzīvotāji strādāja autobūvē
vai valsts iestādēs. Bija tikai divu veidu darbs.
Mans tēvs 30 gadus nostrādāja General Motors.
Viņš nekad nenoseboja. Nekavēja nevienu dienu.
Viņš strādāja pie konveijera par metinātāju.
Tāpēc krekls bija caurumos no lidojošajām dzirkstelēm.
Mana mamma strādāja skolas kafetērijā.
Viņi abi bija centīgi strādnieki.
Mans tēvs dienēja armijā.
Ikreiz, atgriezies mājās, viņš uztaisīja bērnu.
Tāpēc mums ir tik vienāda vecuma starpība.
Maikls Džonsons.
Lerijs Džonsons.
-Pērla Džonsone. -Kima Džonsone-Reja.
Evlina Džonsone.
Man ir sešas māsas un trīs brāļi. Es esmu pastarītis.
Mēs saucām viņu par Maijvaboli.
LERIJS DŽONSONS BRĀLIS
Pat nezinu, kā šī iesauka radās.
Zinu tikai, ka mēs... Viņu sauca par Maijvaboli.
Maijvabole. Tā viņu sauca mazotnē.
Viņš vienmēr bija ļoti priecīgs.
Domāju, ka šī iesauka bija ļoti atbilstoša.
-Man šķiet, viņam tā nepatika. -Ak nē.
Viņš ilgi netika no tās vaļā.
Reizēm kāds... Kad viņš ir mājās: "Ei, Maijvabole!"
Kad paaugās, sākām saukt viņu par Īrvinu.
Mēs spēlējām lieliskas spēles.
Šīs spēles viens pret vienu bija ļoti... smagas.
Mēs kāvāmies.
Kārtīgi sadevām viens otram,
jo ne viens, ne otrs negribēja zaudēt.
Un bērnībā viņš nekad nepiekāpās.
Tāpēc bija reizes, kad mēs plūcāmies,
vārtījāmies zemē un plēsāmies spēles laikā.
Strīdējāmies, kurš ir uzvarējis un kurš... ziniet.
Īrvs bija caursitējs.
Viņš izdarīja to, ko bija ieņēmis galvā.
Meinstrītas skola bija Lansingas meka.
Lansingas labākajiem spēlētājiem
bija jāmācās Meinstrītas skolā.
Tur kūsāja dzīvība, jo puiši sabrauca no visām malām.
Tas, kurš pakāsa spēli, divas stundas netika pie spēlēšanas.
KENIJS TĒRNERS BĒRNĪBAS DRAUGS
Puiši stāvēja rindā, komandas vienmēr bija gatavas.
Ja vajag, blēdies, lai uzvarētu,
bet par katru cenu noturies laukumā!
Es izvēlējos tos, kas ar savu lomu tiks galā,
lai mēs uzvarētu un varētu spēlēt visu dienu.
Es spēlēju lietū. Es spēlēju sniegā.
Tam nebija nozīmes.
No saules lēkta līdz rietam.
Tad es sāku spēlēt pret vecākiem zēniem
un pēc tam pret vīriešiem.
Pat pret savu tēvu un tēvoci.
Tēvs un tēvocis izdarīja pārkāpumus, bet teica, ka pārkāpuma nav,
tāpēc man vajadzēja sakost zobus un spēlēt.
ĪRVINS DŽONSONS SENIORS TĒVS
Es negribēju, lai viņš laukumā būtu pinkšķis, kas katru reizi,
kad kāds iesit vai uzdod pa zodu, raudātu.
Viņi teica: "Viņš prot par sevi pastāvēt un ir pietiekami stiprs
un fiziski spējīgs, lai..."
lai izturētu kāvienu, ko es saņemšu.
Rajonā nebija neviena centīgāka par mani.
Es laukumā biju vairāk nekā citi. Neviens neturēja man līdzi.
Es to gribēju vairāk.
1975. GADS
Viens no maniem draugiem...
TIMS STODS LANSING SPORTS ŽURNĀLISTS
...rakstīja Lansing State Journal par sportu vidusskolā.
Kādā decembra piektdienas vakarā viņš man piezvanīja un jautāja:
"Esi dzirdējis par Īrvinu Džonsonu?"
Mani norīkoja atspoguļot Īrvina pirmo spēli.
50:49. Īrvins bija izcīnījis 12 punktus, 10 atlēkušās bumbas un tika noraidīts.
KAS IR ĪRVINS?
Kad atgriezos redakcijā,
visi gribēja zināt, kāds ir šis Īrvins Džonsons.
FREDS STEIBLIJS JUN. LANSING SPORTS ŽURNĀLISTS
Teicu: viņš ir no garajiem. Dienās būs labs spēlētājs,
bet tajā spēlē īpaši neizcēlās.
Mēs apspēlējām viņus par vienu punktu.
DŽORDŽS FOKSS VIDUSSKOLAS TRENERIS
Ģērbtuvē ienāca mans brālis.
Viņš teica: "Džordž, varbūt viņš ir labākais pilsētā vai pat štatā,
bet viņš nav labākais Amerikā."
Bet es nodomāju: "Pagaidi!"
Liktenis bija lēmis, ka mani norīkoja arī uz otro spēli.
Mums bija jāspēlē ar it kā vienu no labākajām
Mičiganas štata skolām.
Mēs viņus sagrāvām mājas spēlē.
Allaž stāstu, ka viņš izcīnīja 36 punktus, 20 atlēkušās, 10 pārtvertās, 15 piespēles.
Mani pirmie trīs divcipari 15 gadu vecumā.
Brālis pienāca pie manis
un teica: "Džordž, viņa dēļ tu aizmirsīsi
visus citus šīs apkaimes basketbolistus."
Tik apbrīnojamu sniegumu es redzēju pirmoreiz,
un tā bija tikai viņa otrā vidusskolas spēle.
Sporta žurnālists ienāca un teica: "Klau, vecīt, es esmu...
Es pirmoreiz mūžā redzēju tādu sniegumu."
-Teica: "Došu tev iesauku." -"Īrvin, mums vajag tevi kaut kā nosaukt."
Vienu sauc "Lielais". Citu - "Doktors Dž.".
Varbūt "Maģiskais"?
Ziniet, un es tāds: jā, kā tad.
Ziniet, es sāku smieties: jā, jā, labi, tas...
Mani biedri nesauks mani par Maģisko. Saprotat?
FREDS STEIBLIJS JUN.
ĪRVINS "MAĢISKAIS" DŽONSONS
Pēc diviem mēnešiem Maģisko pazina visa Mičigana.
NOTICIS MAĢISKAIS! ĪRVINS DŽONSONS
Kad es vidusskolā sāku spēlēt basketbolu,
visi runāja par puisi no Īstlansingas.
ČĀRLZS BĀRKLIJS 76ERS UZBRUCĒJS
Maģiskais Džonsons. Maģiskais, Maģiskais, Maģiskais.
KAS IR MAĢISKAIS?
Es teicu: Maģiskais? Vecīt, man tas jāredz.
Biju dzirdējis par šo puiku, par Īrvinu Maģisko Džonsonu.
Kas viņš ir? Īrvins Maģiskais Džonsons.
BAIRONS SKOTS LAKERS AIZSARGS
Nebiju viņu redzējis, bet dzirdēju, ka esot dižs basketbolists.
Viņš uzbrūk. Uzmanieties...
"Esi redzējis to puiku Lansingā?"
"15 gadus vecs melnais puika no Vidējiem Rietumiem.
Saukts par Maģisko. Esi viņu redzējis?"
Īrvin Džonson, tu esi pieprasīts spēlētājs.
Tu labi met, labi piespēlē, tu driblē, gūsti punktus, palīdzi.
Gribam saprast, kas tev izdodas vislabāk.
Tu zini? Mēs netiekam gudri.
Kad iesaistījās avīzes
un viņš sāka figurēt skaļos virsrakstos...
Tad arī viņš faktiski kļuva par publikas pievilinātāju.
Visi gribēja redzēt spēles ar viņa piedalīšanos.
EVERETAS VIDUSSKOLA 1976. GADS
Nevienā zālē, kur bijām, nevarēja atrast nevienu brīvu vietu.
Vietu vienkārši nebija.
Joprojām atceros biļešu spekulantus un policijas papildspēkus.
Viņa spēli nevarēja saukt par parastu.
Viņš darīja tādas lietas, ko es basketbola laukumā nebiju redzējis.
Viņš šaudās pa laukumu. Aiz muguras
piespēlē bez skatīšanās. Viņš dara visu.
Īrvins bija nikns pretinieks.
Ak kungs, viņam patika sacensties.
Daudzi citi zēni... baltie zēni gribēja viņu sakaut.
Nekad neaizmirsīšu viņu spēli pret Bentonhārboru,
tradīcijām bagātāko basketbola skolu Mičiganas vēsturē.
Viņi trenējās pirmie, un, kad viņi gāja prom,
bija mūsu kārta iet laukumā. Un viens čalis jautāja:
"Kurš ir Īrvins Džonsons?
Gribu, lai tu zini, ka rīt tev būs nepatikšanas."
Visi mani biedri teica: "Vecīt! Viņš izrunājas pirms spēles."
Es teicu: "Sagaidīsim rītdienu."
Tur bija 9000 cilvēku, šķiet, izpārdota zāle.
Atceros, ka vienā spēles momentā kāds uzkāpa man uz papēža
un man nomuka kurpe.
Nākamās divas trīs minūtes es spēlēju ar vienu kurpi.
ĪRVINS DŽONSONS SPĒLĒ BEZ KURPES UN GŪST GROZU
Tajās trīs minūtēs es realizēju piecas saspēles.
Viņš turpināja spēlēt ar vienu kurpi,
izdarīja spožu gājienu un guva grozu.
Es iemetu, un skatītāji sāka trakot.
Tas pieņēmās spēkā.
Kad Bentonhārboras treneris pieprasīja pārtraukumu,
zāle uzsprāga.
Es teicu: paskatieties uz rezultātu.
Viss. Man nevajag apsaukāties. Paskatieties augšup.
EVERETAS "MAĢISKAIS" GĀŽ BH
Es ar visu savu sporta pieredzi pirmoreiz redzēju,
ka vidusskolas spēlētājs tik strauji aug.
Es zināju, ka viņš nekur nepazudīs.
Es zinu, ka viņa mātei diez ko nepatika
iesauka "Maģiskais", kad viņš to saņēma.
Ko sakāt par iesauku "Maģiskais"? Kā jums tā patīk?
Man tā nekad nav patikusi, ziniet, tāpēc, ka tā atstājusi tādu...
tādu iespaidu uz viņu, ziniet.
Šī vārda dēļ visi no viņa gaida ļoti daudz.
1977. GADA 21. APRĪLIS
Everetas vidusskolā notika liela preses konference.
Tā bija svarīga ziņa.
"MAĢISKAIS" IZVĒLĒSIES MU VAI MŠU
Bija ieradušās visas telekompānijas 80 km rādiusā.
Labi.
Vai kādam ir jautājumi, pirms es sāku?
Nē, nākamgad es studēšu Mičiganas štata universitātē.
SPARTAN IEKĻAUJ MAĢISKO KOMANDĀ
Mičiganas štata universitāte.
Īrvins Maģiskais Džonsons vada Spartan baleta trupu
no Īstlansingas Mičiganā.
Maģiskais Džonsons ir no Lansingas,
un mēs visi ar to ļoti lepojamies.
Īrvinu Džonsonu pieņēma visa pilsēta, ne tikai štata universitāte.
GREGS KELSERS KOLEDŽAS KOMANDAS BIEDRS
Viņa milzīgā aizrautība.
Šī elektrība pulsēja visā ēkā.
Tas bija...
Tas bija hipnotizējoši.
SĀKAS ĪRVINA ĒRA
Maģiskais Džonsons ir treneris laukumā.
Viņš spēlē savaldīgi. Viņam ir izcilas rokas.
Izcili piespēlē. Kur iet viņš, Spartan spēlētāji seko.
MŠU BASKETBOLA PĒKŠŅAIS VILINĀJUMS
Iepriekšējā sezona bija bijusi slikta, bet lielākā daļa spēlētāju atgriezās.
Komandā bija Gregs Kelsers, un es ieliku sastāvā Džeju Vinsentu
un sevi. Es teicu:
velns, es domāju, ka varam uzvarēt Lielo Desmitnieku.
Es nevarēju sagaidīt sezonas sākumu.
Lai varam beidzot baudīt šo saspēli un biedriskumu.
Mēs uzreiz sapratāmies.
Mēs lieliski pavadījām laiku.
Mums ģērbtuvē bija labs bumbokss un atskaņotājs.
Tiklīdz viņš parādījās, tas bija viņa.
Viņš to pārņēma, un mēs vairs neaiztikām.
Mēs pieņēmām kā savu Džimija Kastora Banča dziesmu
"Potential".
Pa burtiem - P-O-T-E-N-T-I-A-L. Un mēs mēdzām to burtot.
Mēs uzskatījām, ka esam jauns klubs,
kas cenšas iekarot savu vietu.
Tāpēc jāīsteno savs potenciāls un jāskatās, cik pretinieku uzveiksim.
Īrvins tēloja diskžokeju.
Ziniet, viņu iesauca par dīdžeju Īdžeju.
DĪDŽEJS ĪDŽEJS: JOKOJU, TUSĒJU UN SPĒLĒJU
Dīdžejs Īdžejs.
Dīdžejs Īdžejs. Jā, jā.
Ziniet, viņš brīvdienās dīdžejoja.
Pirms katras spēles viņam vajadzēja ieiet ritmā.
Un, vecīt... Es nezinu, ko mūzika ar viņu darīja,
bet viņš pelnīja trīs divciparus kā niekus. Ziniet, tā ka...
Es sāku dīdžejot visos vietējos klubos.
Un man par šo dīdžejošanu maksāja.
Pienāca pēdējā diena
pirms Ziemassvētku brīvdienām.
Mēs aizgājām uz slaveno naktsklubu Dooley's.
-Ballīšu vieta. -Tur gāja visa studentu pilsētiņa.
MĀRŠA ĪSLIJA - ODRIJA VEBSTERE PENIJA VINTERSA-GERIJA
Tā bija vieta, kur jābūt.
Bet mūs sargāja. Mēs netusējām. Mēs ar to neaizrāvāmies.
Tad mēs pirmo reizi skaitījāmies pieaugušas.
Ziniet, prom no mājām. Tusējām, dzērām, uzdzīvojām.
Kāda jauna dāma pienāca un sasveicinājās.
Bet viņai aiz muguras stāvēja ļoti,
ļoti skaista jauna dāma vārdā Kukija, ar kuru viņa mūs iepazīstināja.
SPARTAN GARIŅI
Sasveicinājāmies, es satiku citus draugus, un mēs dejojām un izklaidējāmies.
KUKIJA DŽONSONE
Viņa aizgāja...
un es teicu...
Man jāiepazīstas ar viņu tuvāk.
Vecīt, tieši tajā laikā kļuva populāras dziesmas "Jamaica Funk" un "Ring My Bell".
Es vēroju viņu uz deju grīdas.
Kukija prata dejot.
Tā nu Džejs bikstīja man ar elkoni,
sak, vecīt, ja nepaņemsi viņas numuru...
Ieslēdza gaismu.
Visi gāja prom.
Es devos uz izeju.
Es stāvēju tieši pie durvīm, jo nedrīkstēju palaist garām savu iespēju.
Kad gāju garām, viņš teica:
"Klau, iedod man numuru."
Es gribētu tavu numuru. Kad atbrauksim no Ziemassvētku brīvdienām,
mēs varētu kaut kur aiziet.
Es iesmējos un teicu:
tu tāpat neatcerēsies ne manu vārdu, ne man piezvanīt.
-Es teicu, ka piezvanīšu. -Iedevu viņam numuru un teicu:
labi, bet tu tāpat mani neatcerēsies.
Indiāna ar bumbu. Piespēle ar atsitienu pret grīdu.
Štata universitāte spēlēja Ziemassvētku turnīrā.
Es skatījos spēli kopā ar māti un iesaucos:
mammu, tas puisis pirms prombraukšanas lūdza manu numuru.
Teicu, ka viņš nemūžam mani neatcerēsies.
Mēs kārtīgi par to pasmējāmies.
MIČIGANAS ŠTATA UNIVERSITĀTE
Es atgriezos agrāk, jo vajadzēja pieteikties dažiem kursiem.
Atceros, ka, tiklīdz iegāju istabā,
sāka zvanīt telefons.
Mēs burtiski gājām iekšā ar somām rokās,
un sāka zvanīt telefons. Es pacēlu klausuli - viņš.
Viņa teica: "Nedomāju, ka tu man piezvanīsi."
Es domāju: kā viņš zināja, ka tikko esmu ienākusi?
Ka esam atgriezušās, jo mēs atgriezāmies agrāk.
Es atrunājos...
Jā, nu, melnie puiši zina šādas lietas.
Viņa nezināja, ka es zvanīju katru dienu
kādas piecas reizes dienā, lai tikai viņu sazvanītu.
Viņš bija noskaidrojis, ka 20. janvārī man ir dzimšanas diena.
Viņš man jautāja:
"Drīkstu aizvest tevi nosvinēt dzimšanas dienu?"
Ziniet, un es nodomāju: "O, oho! Labi."
Es biju šokā, izjutu priecīgu satraukumu.
Braucu mājās un teicu tēvam:
es gribu uzvilkt uzvalku un aizvest viņu pirmajā randiņā.
Viņš atbildēja: "Oho, tev laikam šī meitene tiešām patīk.
Cik sen tu viņu pazīsti?" Atbildēju, ka vēl viņu nepazīstu.
Mums bija patīkamas vakariņas,
mēs uzreiz kļuvām labākie draugi.
Mēs uzreiz... Bija viegli sarunāties.
Mēs restorānā papļāpājām.
Tad aizbraucām uz mana tēvoča māju.
Sēdējām, klausījāmies mūziku un vēl mazliet papļāpājām.
Kukija bija brīnišķīga.
Kukija bija apņēmusies absolvēt. Viņa bija tikpat mērķtiecīga kā es.
Mani visvairāk pārsteidza tas, cik viņš ir reālistisks.
Viņš bija tik mierīgs un asprātīgs un tik normāls.
Es tajā iemīlējos.
Daži pirmie mēneši bija neticami.
Mēs ar Kukiju lieliski pavadījām laiku.
Izbraukumos es visu nakti nopļāpāju ar Kukiju pa telefonu.
Patiesībā mēs aizmigām
un klausule palika nenolikta.
Mēs aizmigām, sarunādamies viens ar otru.
Bija divi, trīs naktī.
Domāju, ka es viņam vienmēr biju tā,
pie kuras varēja atslābināties un gūt atbalstu.
Vai viņš uzvarēja vai zaudēja, vai bija noguris vai slims.
Ja man ko vajadzēja, pirms biju sapratis, ka vajag,
viņa teica: "Klau, es zinu... Tu izskaties noguris.
Nāc, atgulies manā gultā. Es turpināšu mācīties."
Domāju, ka arī tāpēc es viņā iemīlējos.
Pateicoties šiem mirkļiem Mičiganas štata universitātē,
starp mums kaut kas veidojās.
Viņš bija
universitātes basketbola komandas ass,
tāpēc nebija viegli.
ĪRVINA MAĢIJA IETEKMĒ BIĻEŠU PĀRDOŠANU
Tiklīdz sākās sezona, viņš izjuta milzīgu spiedienu.
ĪRVINS = VAIRĀK PĀRDOTU BIĻEŠU
Pirms spēlēm viņš ļoti stingri ievēroja režīmu.
Domāja, ko ēd. Viņam vajadzēja klusumu...
Aptumšotu istabu, tikai savu mūziku.
Es gāju uz spēlēm
un reizēm gaidīju pēc spēles.
Bet viņš vienmēr teica: "Ej uz kopmītni!
Pēc spēles tiksimies tur."
Nebija nekādas pakavēšanās un papļāpāšanas vai iešanas mājās.
Kā ar mietu pa pieri: "Piezvanīšu, kad būšu mājās. Atā!"
Viņa jautāja, kāpēc nedrīkst pagaidīt,
jo visu pārējo spēlētāju draudzenes gaida.
Es atbildēju: ej uz kopmītni, tiksimies pēc tam.
Tas bija mūsu pirmais lielais strīds.
Visi mēģināja parunāties ar Īrvinu.
Visas meitenes: "Īrvin! Es gribu Īr..."
Nē, ne Īrvinu. "Es gribu Maģisko. Es gribu Maģisko."
Ziniet, meitenes bija visur.
Viendien iekāpju viņa mašīnā un pamanu uz grīdas fotogrāfijas,
kurās viņš ved meiteni uz dejām.
Es domāju: kas tā ir?
Viņš saka: "Ā, nē. Viņa ir tikai paziņa.
Aizvedu viņu, jo bija izšķīrusies no puiša."
Es domāju: nē, diez vai tā ir patiesība.
-Viņa ļoti apvainojās. -Jā.
-Ļoti apvainojās. -Smagi.
Mēs zinājām, cik...
-Zinājām, kā viņa jutās. -Zinājām, kā viņa jutās.
-Mēs zinājām, ka viņa mīl viņu. -Jā.
Ziniet, viņi tiešām... Tas viņu tiešām satrieca.
Viņa saprata, ka es tiekos ar citām,
un tas izskatījās slikti.
Viņa teica: "Tu mani vairs nemīli.
Labi, tad arī es tikšos ar citiem."
Man tas nepatika.
Mēs sākām strīdēties, un es teicu:
klausies, tu nevari satikties reizē ar viņu un mani.
Viņš atbildēja, ka ar viņu nesatiekas, bet...
Es teicu, ka viņam jāizvēlas viena vai otra.
Viņš sacīja, ka neizvēlēsies.
Es teicu, ka es gan - es aizeju.
Es atceros, ka tolaik, kad mēs bieži tikāmies,
mēs stāvējām un pļāpājām un es teicu: Īrvin, zini,
kādā sporta zālē kaut kur šajā valstī ir tikpat garš puisis kā tu,
kuram ir tādas pašas spējas kā tev.
Vai viņš pārspēs tevi centībā?
Pēc gada mēs kaut kur runājam,
un viņš saka: "Klau, treneri!
Atceraties, ka jūs man teicāt, ka cits varētu būt centīgāks par mani?"
Viņš saka: "Es esmu viņu atradis."
Manas debijas sezonas beigās
tika nolemts uzaicināt labākos koledžu basketbolistus
pārstāvēt Savienotās Valstis.
ASV
Pirmajā treniņu dienā es skatījos, kā viņš met:
tikai grozā, 30 reižu pēc kārtas.
Es nodomāju: Ū! Vecīt, čalis prot mest.
Pirms spēles es neko daudz par viņu nezināju.
Zināju tikai, ka talantīgs basketbolists.
Un viņš visur gāja
ar milzīgu mūzikas atskaņotāju uz pleca.
LERIJS BĒRDS CELTICS UZBRUCĒJS
Tad es ieraudzīju Leriju Bērdu tuvplānā.
Sākās spēle, un mēs sākām piespēlēt bez skatīšanās,
viņš sāka izpildīt tālmetienus palēcienā.
Īrvins Džonsons, skatieties...
Reiz es piespēlēju bez skatīšanās Lerijam,
viņš noķēra, tāpat piespēlēja atpakaļ man
un es iemetu grozā. Publika sāka trakot.
Vecīt, pēc atgriešanās es visiem teicu:
Lerijs Bērds ir nopietns spēlētājs.
Nākamajā sezonā
viņš nodrošināja komandai 33 uzvaras bez neviena zaudējuma.
33 pret nulli.
Lielajā Desmitniekā bija jācīnās ar daudziem izcilniekiem,
bet pret tādu talantu kā Lerijs Bērds vēl nebijām spēlējuši.
Bērds bija slepkava,
iznīcinātājs no Indiānas štata universitātes.
Un Maģiskais varbūt...
Varbūt sākumā viņi viens otru ienīda, jo bija konkurenti.
Viņš bija uz sporta žurnālu vākiem.
KOLEDŽU BASKETBOLA SLEPENAIS IEROCIS
BĒRDS CEĻAS SPĀRNOS
Uz visu basketbola žurnālu vākiem.
Viņš saņēma Koledžu gada basketbolista titulu.
Es tik un tā teicu: hei, varbūt tam vajadzēja būt man, bet nekas.
Nešaubos.
Cik nu tas bija iespējams.
Viņa statistika pirmajā gadā bija neticama.
Grūti, ja skaties spogulī un redzi čali, kas spēlē gluži tāpat kā tu.
Viņa dzinulis uzvarēt bija tikpat milzīgs kā man.
Viņš bija godkārīgs, un es arī.
Diez vai tolaik kāds no mums domāja,
kas būs nākotnē.
Tas bija sākums, un es zināju, ka...
ka es viņu satikšu bieži.
Ārkanzasa izcīnījusi 14 uzvaras pēc kārtas,
sezonas rezultāts 25:4.
Indiānas štata universitātei 31:0.
1979. gadā es biju Ārkanzasas štata gubernators.
Pirmais gads amatā.
Ārkanzasa iekļuva turnīrā un spēlēja pret Indiānas štata universitāti.
INDIĀNA UN ĀRKANZASA SASNIEDZ VIDĒJO RIETUMU FINĀLU
Neviens negribēja redzēt, ka Ārkanzasa sasit Indiānu...
PREZIDENTS BILS KLINTONS ĀRKANZASAS SUPERFANS
...izņemot pašus ārkanzasiešus.
Visi finālā gribēja redzēt Bērdu un Maģisko.
Indiānas štata universitātei bija ļoti labs saspēles vadītājs.
Laiks rit uz beigām. Viņš pārmet bumbu kreisajā rokā,
uzmet gaisā. Tā atsitas pret vairogu un iekrīt grozā. Viņi ir uzvarējuši.
Neticama spēle. Es...
Paskatījos uz čali, kas sēdēja man blakus, un teicu:
tagad Dievs grib, lai Maģiskais un Bērds spēlē finālā,
un kā mēs drīkstam pretoties Dieva gribai?
Indiānas universitāte pret Mičiganas universitāti.
Esmu Braients Gambels, un līdzjutēji trako.
MIČIGANAS ŠU SPARTANS
INDIĀNAS ŠTATA UNIVERSITĀTE
NCAA fināls starp Mičiganas un Indiānas universitāti
bija basketbola paradīze.
PREZIDENTS BARAKS OBAMA
Tāpēc, ka piedalījās divi neparasti talanti.
Burvis Īrvins Džonsons
pret Putnu Leriju Bērdu no Indiānas.
Pietika ieslēgt TV, un tur jau runāja par Maģisko, Bērdu.
Tas bija visur.
Burvis pret pāķi no Frenčlikas Indiānā Leriju Bērdu.
Viņiem abiem bija absolūti atšķirīga pievilcība.
Valsts bija sašķēlusies - kurš kuru atbalstīs.
PUTNS PRET BURVI
Un nemānīsim sevi: rasu pretnostatījumam arī bija nozīme.
Baltais lauku puisis no Indiānas.
Un melnais puisis no pilsētas.
Cīnīsies par augstāko balvu.
Viss saistījās ar viņiem,
jo viņi ir pretpoli, kas pievelkas, vai ne?
Melnais puisis un baltais puisis. Pretpoli.
Mičiganas štata universitāte un Indiānas štata universitāte.
Viņu spēles stils - pretpoli.
Viņi bija divi labākie spēlētāji valstī.
Uzvarēt var tikai viens, un tikai viens iegūs kroni.
Cik bieži čempionātos satiekas šādi pretinieki?
LAIPNI LŪDZAM MAĢISKĀ KARALISTĒ
PUTNS MET, MAĢISKAIS VĒL VAIRĀK
Šovakar Spartan sezona beigsies ar sīvu cīņu
pret nesakauto Indiānas štata universitāti.
Lerijam Bērdam šī būs pēdējā spēle koledžas komandā
un droši vien Īrvinam Maģiskajam Džonsonam arī.
Arī pēc mūsu šķiršanās es turpināju skatīties spēles
un visam sekot līdzi,
jo es... ziniet, es viņu joprojām mīlēju.
Viņš arī īsti neatzinās, ka satiekas ar citu meiteni,
tāpēc es domāju - varbūt mēs vēl saiesim kopā.
Bet, kad sākās NCAA spēle,
es skatījos TV. Ieskatījos publikā
un ieraudzīju tribīnēs viņa mammu.
Un viņa stāvēja tieši blakus. Tas mani tiešām satrieca.
Skatīties spēli un redzēt šo meiteni
sēdvietā, kur vajadzēja būt man.
Ziniet, vienkārši... Bija smagi to redzēt.
Bija tiešām smagi to redzēt.
Mičigana izcīna strīda bumbu, Donelijs aizsardzības zonā.
Savlaicīga iniciatīvas uzņemšanās varētu izšķirt spēles iznākumu.
Mēs zinājām, ka būs grūti,
bet bijām pārliecināti, ka tovakar spēsim konkurēt.
Spēles taktika paredzēja dubulto presingu pret viņu
katrā solī.
Nedot viņam manevra iespējas.
Skat, viņš ir iespiests. Viņam nav iespējams piespēlēt.
Viņš bija apbrīnojami trāpīgs snaiperis,
tāpēc mēs gribējām iespiest viņu stūrī
un nedot telpu.
Mani ielenca,
es biju spiests izpildīt sarežģītākus metienus nekā parasti.
Džonsons, trīs pret vienu.
Metiens. Palēcienā. Gregs Kelsers.
Otrajā puslaikā izvirzījāmies vadībā ar 16 punktiem.
Bet tad viss mainījās.
Īrvins Džonsons aizstāv Mičiganu,
un Maģiskais Džonsons nopelna trešo piezīmi.
Mums gāja grūti,
jo Īrvins ātri sapelnīja trīs piezīmes.
Liels sargs un pamatīgs...
Ceturtā piezīme Kelseram.
Mēs bijām gatavi pārņemt vadību.
Gregs Kelsers saņēma ceturto piezīmi, un viņi atspēlējās.
Bērds.
52 pret 46.
Es zināju, ka man jāspēlē tā, lai mēs uzvaram.
Džonsons. Ar bumbu Maģiskais Džonsons.
Pēdējā saspēlē Īrvins iegūst bumbu.
Viņš pārmet to sev pār galvu pāri trim ceturtdaļām zāles...
Lūk, tā ir piespēle!
...Kelseram, kurš to tīri ieraida grozā.
Viss.
Mičiganas štata universitāte ir 1979. gada valsts čempioni.
Mēs spējām parādīt savu potenciālu,
un tas bija gandarījuma brīdis.
Bet tikai viens būs...
Viens no maniem smagākajiem zaudējumiem līdz pat šai dienai.
Joprojām visvairāk skatītā spēle koledžu basketbola vēsturē
arī 40 gadus pēc nospēlēšanas.
Mans mērķis un sapnis bija piepildījies,
tāpēc lidmašīnā, atgriežoties Mičiganas štata universitātē,
es sapratu, ka iešu prom.
Es garīgi un fiziski biju gatavs kļūt par profesionāli.
MAĢISKAIS AIZIET NO MŠU ĪRVINS DŽONSONS KĻŪST PAR PROFESIONĀLI
Mēs koledžā izdarījām daudz ko tādu, kam es domāju, ka vajadzēs četrus gadus,
bet tas notika divos, tāpēc vajag spert nākamo soli.
Paskatīsimies, ko es spēju NBA.
Es no daudz kā atsakos.
Koledža ir... Es atsakos no studentiem,
no iespējas izklaidēties.
No daudz kā
Viņš uzvarēja NCAA čempionātā un tad uzreiz nākamajā gadā
nolēma doties uz Kaliforniju.
Es biju nolēmusi pabeigt studijas,
doties prom un sākt jaunu dzīvi.
Viņa pirmās dienas priekšvakarā...
1979. GADA 12. OKTOBRIS
...jums jāzina, ka šī vīra smaids
izgaismo televīzijas ekrānus no šejienes līdz Bangorai Meinā.
Man iemetās tauriņi pakrūtē.
Mēģināju nomierināties.
Jūs vērojat
Maģiskā Džonsona debiju Losandželosas Lakers sastāvā.
Maģiskais Džonsons zaudē cīņā zem groza.
Cīņa par bumbu, ķermeņu mudžeklis.
Džonsons atbrīvojas un met.
Es dzirdu vienu otru līdzjutēju.
Viņi saka: "Re,
Maģiskais Džonsons NBA neprot spēlēt aizsardzībā."
Otrajā ceturtdaļā es mazliet nomierinājos.
Maģiskais pārtver un tuvojas no aizmugures.
Māņu manevrs. Piespēle. Un iekšā.
Pieci.
Džonsons atpakaļ Karīmam.
Izšķirošs brīdis. Fords piespēlē Karīmam.
Āķis gaisā.
Un Lakers uzvar! Grozs!
Karīms Abduldžabārs nodrošina Losandželosas Lakers uzvaru!
Un Maģiskais Džonsons priecājas,
it kā viņi būtu uzvarējuši NCAA čempionātā.
Maģiskais sāk skraidīt un lēkāt, mēs visi priecājamies.
Mēs priecājāmies par uzvaru spēlē, bet Maģiskais par to, ko viņš redzēja.
Viņš redzēja uzvarētāju komandas iedīgli.
Kad iegāju ģērbtuvē, Karīms teica:
"Pirmgadniek, nekad vairs tā nedari!"
Mums vēl jāspēlē 81 spēle.
Ja mēs tā līksmosim
pēc katras uzvaras, tad līdz Ziemassvētkiem būsim beigti.
Viņš norādīja uz mani, un es uz viņu.
"Ja tu vēl 81 reizi izpildīsi tādu metienu,
tad es vēl 81 reizi metīšos tavos apskāvienos."
Un pēkšņi mēs sākām uzvarēt.
Visas valsts uzmanību piesaistījis
šis cilvēks - Burvis, Džonsona kungs.
DŽONSONS MAĢISKI UZSMAIDA
Pateicoties viņam, mans tēls mainījās.
Mēs sākām uzvarēt. Es varēju sākt smaidīt.
Viņš bija tieši tāds spēlētājs, kādu mums vajadzēja.
Savaldība ir prom. Aizrautība ir klāt.
Vai nav patīkami?
Puiši rūpējas cits par citu.
-Mēs esam tādi puiši... -Savējais.
Viņam bija tikai T krekls. Bet paskat - tagad viņam ir zīda krekli.
Paskatieties.
Kad Lakers sāka uzvarēt,
tas apvienoja visu Losandželosu.
Visi uzskatīja viņu par savu varoni.
Es iemīlējos Maģiskajā Džonsonā un viņa spēles stilā.
Un šarmā, ko viņš izstaroja pret medijiem un publiku.
Ne tikai melnā Amerika, ne tikai melnie puikas, melnie pusaudži...
GRĀNTS HILLS PISTONS UZBRUCĒJS
...iemīlējās Maģiskajā Džonsonā.
MAĢISKAIS DŽONSONS
Arī baltā Amerika iemīlējās Maģiskajā Džonsonā.
Iemīlēšanās un vēlēšanās līdzināties, un iedvesmošanās no melnā vīrieša -
tas bija kas nedzirdēts.
Forum arēna bija Inglvudā.
Es dzīvoju 14 kvartālu attālumā, bet mums nebija biļešu.
Vajadzēja izdomāt, kā tikt iekšā. Mums izdevās aizskriet pa tuneli,
paskriet garām sargiem, iekļūt...
ziniet, iekļūt Forum un ieņemt vietas.
Sākas.
Ko tādu redzēju pirmoreiz.
Pirmoreiz redzēju 2,05 m garu cilvēku. Viņi piespēlēja bumbu,
temps tika kontrolēts, tika veidots uzbrukums.
Neviens nespēlēja tā kā viņš.
Viņš bija oksimorons. Viņš varēja spēlēt jebkurā pozīcijā.
Viņš bija 2,05 m garš saspēles vadītājs,
un tolaik citu tādu nebija.
Maģiskajam jāiztur spiediens.
Kāda piespēle Kūperam, kurš gūst grozu!
Piespēle bez skatīšanās. Bet...
Īrvins izpilda fantastisku piespēli bez skatīšanās.
Pats skatās uz vienu pusi, bumba lido uz otru, aiz muguras.
Apvēziens un grozs!
Es ne uz vienu neskatos, skaidrs?
Starp kājām, aiz muguras.
Ak kungs, un publika trakoja.
Maģiskajam bija iznesība. Maģiskais bija foršs.
Viņš spēlēja ar tādu prieku, aizrautību.
Viņš bija mans mīļākais spēlētājs.
Lakers kļuva par manu mīļāko komandu.
Viņu cienīja.
Viņu apbrīnoja abās pusēs.
Viņam gribēja līdzināties.
Visi pazīst šo Maģisko - laimīgo čali, lielo smaidītāju.
Es domāju, ka viņi varētu domāt, ka nekad nekas nenoiet greizi,
ka viņam nav problēmu.
Viņš katru dienu smaida un tā tālāk...
Bet man ir arī melnās svītras, un...
Īrvins Džonsons ir cits cilvēks. Ziniet.
Šis ir Maģiskais, un šis ir Īrvins.
Pirmajā gadā es ļoti ilgojos pēc mājām,
tāpēc man bija milzīgs telefona rēķins.
Viņš pastāvīgi mums zvanīja -
gandrīz katru dienu vai katru otro dienu.
Nekad nebiju bijis šķirts no ģimenes.
Tēvs un māte vienmēr nāca uz spēlēm.
Mana koledža bija 15-20 minūšu attālumā,
tāpēc es varēju aizbraukt mājās un dabūt mājas ēdienu.
Nu tā vairs nebija.
Es vairs nevarēju saņemt mammas apskāvienu
vai tēva padomu aci pret aci.
Lūk, sensacionālais pirmgadnieks Īrvins Maģiskais Džonsons.
Grūti spēlēt tālu prom no mājām.
-Vai ne? -Noteikti.
Nedzirdēt savu līdzjutēju gaviles.
Forum bija Inglvudā.
Īrvins dzīvoja netālu no Inglvudas. Viņš dzīvoja noslēgti.
LONS ROZENS MAĢISKĀ AĢENTS
Viņš atgriezās mājās savā dzīvoklītī ar divām guļamistabām.
Es vienmēr paliku savā dzīvoklī, jo man bija bail.
Es joprojām baidījos no Losandželosas, jo Losandželosa bija tik liela.
Kā iet ar saviesīgo dzīvi?
Es zinu, ka tu smagi strādā...
-Jā. -...bet ir arī jāizklaidējas.
Jā, ir jāizklaidējas.
Es biju ļoti piesardzīgs,
un Norms Niksons man ieteica uzmanīties.
Visi centās...
iepazīties ar sportistiem, tāpēc es teicu: "Labi."
Jābūt ļoti uzmanīgam.
Jānoskaidro ar...
Vai citu nolūki ir patiesi? Vai es viņiem patīku kā cilvēks?
Vai es varu izklaidēties un aizmirst par basketbolu?
Tas ir ļoti grūti. Tas ir ļoti grūti.
Vēlu veiksmi tev un Losandželosas Lakers.
-Paldies, ka uzaicinājāt. -Paldies, ka atnāci.
Īrvins Maģiskais Džonsons. Pateicos, ser.
Šis nesamaitātais jaunais cilvēks no Mičiganas
nespēja citiem uzticēties.
Bet viņa pirmajā Losandželosas gadā
komandu nopirka Džerijs Bass.
1979. gadā piepildījies Dr. Džerija Basa sapnis
kļūt par sporta komandas īpašnieku. Par rekordsummu - 67,5 miljoniem dolāru -
viņš iegādājies Losandželosas Lakers, Kings un ienesīgo Forum arēnu.
Viņš zināja, ka es esmu tālu no mājām, un teica: "Klau, jaunais cilvēk!
Kad atgriezīsimies no treniņnometnes,
atnāc kādā sestdienas vakarā pastāvēt aiz sānu līnijas
DKU spēlē."
Tiklīdz viņš... mēs aizgājām uz pirmo DKU futbola spēli,
mēs tiešām sākām atpūsties kopā.
Ēdām pusdienas un vakariņas pēc Lakers spēlēm.
Viņš pateica, kurā restorānā tiksimies.
Un es devos turp, mēs kopā ēdām, pļāpājām.
Pēkšņi viņš teica: "Hei, atbrauc pie manis uz mājām.
Pateikšu tev vārtu kodu. Brauc jebkurā laikā."
Tā nu es bieži biju tur.
Mēs stundām ilgi spēlējām biljardu, un savā ziņā viņš aizpildīja tukšumu.
Es pasaucu viņu maliņā un teicu:
"Vai jūs, lūdzu, varētu pieskatīt manu dēliņu?"
Dr. Bass atbildēja: "Džonsones kundze," viņš teica, "es par viņu parūpēšos."
Es uzreiz jutos labāk,
zinādama, ka viņam ir kāds, ar ko aprunāties, ir kāds, kurš,
par viņu rūpējas.
MAĢISKAIS: BASS VIŅU IR GANDRĪZ ADOPTĒJIS
Viņi ļoti satuvinājās.
Viņš Džerijam bija kā audžudēls.
Viņa acuraugs, tas ir skaidrs.
Džonsons no zila gaisa.
1980. GADA NBA IZSLĒGŠANAS TURNĪRS
Suns neiespringa. Viņi varēja iemest. Bet Maģiskais Džonsons nepadevās.
Viņš ielaužas soda laukumā, piespēlē Karīmam. Varbūt izdosies.
Jauneklim piemīt šarms.
Teicama pirmā sezona.
Losandželosas Lakers ir jaunie Rietumu konferences...
LAKERS PRET SUPERSONICS LAKERS UZVAR SĒRIJĀ 4:1
...čempioni, pateicoties Karīma Abduldžabāra 38 punktiem.
Maģiskais Džonsons pievieno 20 punktus.
Es biju autā.
Iepriekšējā gadā biju izcīnījis NCAA čempiona titulu,
un nu pirmajā sezonā spēlēšu NBA finālā.
Losandželosa nav piedalījusies cīņā par NBA čempiona titulu astoņas sezonas.
Lakers vienmēr spēlējuši izslēgšanas turnīrā,
bet pirms fināla padevušies.
Atceros, ka mēs cits citu uzkurinājām:
"Labi. Mums jāizdara šis. Mums jāizdara tas."
DŽAMĀLS VILKSS LAKERS UZBRUCĒJS
Tonedēļ bija noticis balsojums par gada labāko pirmgadnieku.
BĒRDS - LABĀKAIS PIRMGADNIEKS NEAPŠAUBĀMI
Domāju, ka balsis sadalīsies līdzīgi. Nekā. Es biju šokā.
BĒRDS - 63 BALSIS
DŽONSONS - 3 BALSIS
Ziniet, kad uzzināju, ka Bērds uzvarējis ar lielu pārsvaru,
man tas nepatika.
NBA LABĀKĀ PIRMGADNIEKA IZVĒLE IZRAISA LĪDZJUTĒJU SAŠUTUMU
Pirmajā gadā par mani teica:
"Viņš prot piespēlēt, vadīt komandu, bet Lerijs Bērds ir labāks punktu guvējs."
Es sēdēju un domāju: es spēju iemest, bet tas nav mans uzdevums.
Man nepatika to pastāvīgi dzirdēt.
Tā nu es sāku NBA finālturnīru nokaitināts.
Filadelfija uzvarējusi Bostonas Celtics četrās no piecām spēlēm.
Džūljuss Ērvings iznesis slodzi vidēji ar 25 punktiem spēlē.
Šis ir gadījums, kad jāvēršas pie Doktora.
Doktoram Dž. bija laba komanda, kad pie viņiem spēlēja Šokolādes Pērkons
Derils Dokinss.
Es biju Filadelfijas 76ers fans.
Man pie sienas bija Doktora Dž. plakāts.
Es atbalstīju Filadelfiju. Biju Doktora Dž. fans.
DŽEIMSS VORTIJS LAKERS UZBRUCĒJS
Visi gribējām, lai viņš uzvar čempionātā, tikai ne cīņā ar mums.
...sākas. Dokinss ar bumbu izlaužas no aplenkuma.
Turnīrs ritēja kā pa kalniem.
Mēs zinājām, ka ar Filadelfiju būs grūti tikt galā,
bet mūsu priekšrocība bija tā, ka neviens līgā nespēja apturēt Karīmu.
Karīms izvairās, Dokinss nespēj...
-Viņš bija neapturams. -Es teicu komandai:
"Paklau, es būšu gatavs darīt savu darbu."
Bumba Maģiskajam, piespēlē Karīmam...
Piektā spēle Forum ritēja punkts punktā.
Rezultāts sērijā 2:2. Šī ir svarīga spēle, jo mēs varētu izrauties ar 3:2.
Karīms ir cietis.
Karīms Abduldžabārs ir savainots. Par to nav šaubu.
Trešās ceturtdaļas vidū
Karīms sastiepa potīti.
Ak kungs, bez viņa komanda būs pamatīgās sprukās.
Beigās mēs uzvarējām. Bijām vadībā ar 3:2.
Lūdzu. Atbrīvojiet vietu, lūdzu.
Tā bija katastrofa.
Karīms bija mūsu kapteinis, viņš vienmēr bija laukumā.
Īsts profesionālis,
vai viņam bija migrēna, vai ne. Šķiet, mēs visi cerējām.
Ja viņš varēs paspēlēt, tad spēlēs. Mēs to zinājām.
Nākamajā rītā mēs lidojām uz Filadelfiju.
Lidostā kāds jautāja: "Vecīt, vai dzirdēji jaunumus?"
Jautāju, kādus jaunumus.
Ārsti pateica, ka trauma ir tik smaga,
ka sestajā spēlē viņš nevarēs spēlēt.
LAKERS IR VADĪBĀ... BET KARĪMS IZSTĀJIES
Mums vairs nav labākā punktu guvēja basketbola vēsturē.
KARĪMA TRAUMA APTUMŠO LAKERS CERĪBAS
Kā mēs uzveiksim Filadelfiju bez Karīma?
Visi tur sēdēja, un bija jūtama liela spriedze.
Visi bija uztraukušies.
Neviens nerunāja, un tas bija dīvaini.
Kā mēs uzvarēsim bez kapteiņa?
Viņš pat nelidos līdzi.
Tas gan ir slikti.
Visi bija uztraukušies un vīlušies, ka viņš nevar spēlēt.
Tāpēc es nospriedu, ka man kaut kas jādara.
Karīmam parasti bija 1.A vieta.
1.A vietā sēdēja tikai viens cilvēks.
Karīms sēdēja pirmajā rindā,
bet mēs ar Maģisko - otrajā.
Tā nu es apsēžos otrajā rindā, bet Maģiskais apsēžas Karīma vietā.
Viņš pagriezās un paskatījās uz visiem.
Un saka:
"Nebaidieties, Īrvins Maģiskais Džonsons ir šeit."
DŽONSONS
Es parādīšu jums
un visai komandai, kā es protu spēlēt.
Tulkojusi Dace Andžāne